NÁRODNÁ RADA SLOVENSKEJ REPUBLIKY
IV. volebné obdobie

1013
Vládny návrh 

ZÁKON
z.......2009,

ktorým sa mení a dopĺňa zákon Slovenskej národnej rady č. 323/1992 Zb. o notároch                 a notárskej činnosti (Notársky poriadok) v znení neskorších predpisov a o zmene a doplnení niektorých zákonov

Národná rada Slovenskej republiky sa uzniesla na tomto zákone:

Čl. I

Zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení zákona Národnej rady Slovenskej republiky č. 63/1993 Z. z., zákona Národnej rady Slovenskej republiky č. 232/1995 Z. z., zákona č. 397/2000 Z. z., zákona č. 561/2001 Z. z., zákona č. 526/2002 Z. z., zákona č. 527/2002 Z. z., zákona                  č. 357/2003 Z. z., zákona č. 514/2003 Z. z., zákona č. 420/2004 Z. z., zákona č. 562/2004    Z. z., zákona č. 357/2003 Z. z., zákona č. 757/2004 Z. z., zákona č. 126/2005 Z. z.                  a zákona č. 521/2005 Z. z. sa mení a dopĺňa takto:

1.	§ 2 znie:
„§ 2
(1) Notár je štátom určenou osobou vykonávať notársku činnosť a ďalšiu činnosť podľa tohto zákona.
 (2) Notári svojím postavením a svojou činnosťou dbajú o usporiadanie a istotu           v právnych vzťahoch a o predchádzanie sporom.
(3) Notársky úrad predstavuje súbor právomocí udelených na dobu neurčitú štátom notárovi ako fyzickej osobe na výkon notárskej činnosti a na ďalšiu činnosť podľa tohto zákona, trvalo spojených so sídlom, do ktorého bol notár vymenovaný.“.

2.	V § 3 odsek 3 znie:
„(3) Ak tento zákon alebo osobitný zákon neustanovuje inak, notár môže ako svoju osobitnú činnosť vykonávať funkciu mediátora1a) a funkciu rozhodcu1b).“.

Poznámka pod čiarou k odkazu 1b znie:
„1b) Zákon č. 244/2002 Z. z. o rozhodcovskom konaní v znení zákona č. 521/2005 Z. z.“.

3.	§ 4 znie:
„§ 4
 
	(1) Notársku činnosť a ďalšiu činnosť podľa § 3 ods. 2 (ďalej len „notárska činnosť") môže vykonávať len notár.
 	(2) Pri výkone svojej činnosti postupuje notár nestranne a nezávisle. Je viazaný len Ústavou Slovenskej republiky, ústavnými zákonmi a zákonmi.
	(3) Pri výkone notárskej činnosti má notár postavenie verejného činiteľa1c).
	(4) Vykonávanie notárskej činnosti je výkonom verejnej moci.“.

Poznámka pod čiarou k odkazu 1c znie:
„1c) § 128 ods. 1 Trestného zákona.“.

4.	§ 5 sa dopĺňa písmenom d), ktoré znie: „d) poskytnúť zastupovanie v katastrálnom konaní.“.

5.	V § 11 odsek 4 znie:
„(4) Za bezúhonného sa na účely tohto zákona nepovažuje ten, kto bol právoplatne odsúdený za úmyselný trestný čin, a v prípade obzvlášť závažného zločinu, trestného činu zneužívania právomoci verejného činiteľa, trestného činu prijímania úplatku, trestného činu podplácania a trestného činu nepriamej korupcie aj ten, komu bolo odsúdenie za takýto trestný čin zahladené alebo na ktorého sa hľadí, akoby nebol za takýto trestný čin odsúdený podľa osobitného predpisu.2b)

6.	V poznámke pod čiarou k odkazu 2c sa citácia „Zákon č. 311/1999 Z. z. o registri trestov v znení neskorších predpisov.“ nahrádza citáciou „Zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov.“.

7.	V § 16 sa za odsek 2 vkladá nový odsek 3, ktorý znie:
„(3) Ak notár mimo svojej kancelárie vykonáva úkon, na ktorom sa okrem žiadateľa zúčastňuje aj iný účastník, notár je o svojej prítomnosti povinný zrozumiteľne informovať účastníkov najneskôr pri začatí vykonávania úkonu notárskej činnosti; to neplatí, ak žiadateľ alebo iná osoba zrozumiteľne informovala účastníkov o prítomnosti notára najneskôr pri začatí vykonávania úkonu notárskej činnosti.“.

Doterajšie odseky 3 a 4 sa označujú ako odseky 4 a 5.

8.	§ 36 znie:
„§ 36

(1) Notár je povinný postupovať pri notárskej činnosti s odbornou starostlivosťou. Notár je povinný odmietnuť vykonať požadovaný úkon, ak je zjavné, že úkon odporuje zákonu, obchádza zákon, prieči sa dobrým mravom, alebo ak vykonanie úkonu osobitný zákon zveril inému orgánu verejnej moci2e). Na požiadanie vydá notár žiadateľovi písomné potvrdenie o dôvodoch odmietnutia úkonu.
(2) Notár môže odmietnuť vykonať požadovaný úkon, ak žiadateľ nezloží primeraný preddavok na odmenu notára a na náhradu jeho hotových výdavkov.
(3) Notár môže odmietnuť vyhotoviť notársku zápisnicu, ak mu účastník zmluvy alebo jeho zástupca odmietne poskytnúť súčinnosť potrebnú na vyhotovenie notárskej zápisnice. 
(4) Ak ide o notársku zápisnicu o odplatnom právnom úkone, notár upozorní účastníkov zmluvy na platobné podmienky dohodnuté v zmluve a v zápisnici uvedie vyhlásenie účastníkov zmluvy o oboznámení sa s týmito podmienkami. Notár je povinný oznámiť účastníkovi zmluvy výšku poistného krytia a poisťovňu, v ktorej je poistený pre prípad škody v súvislosti s vyhotovením notárskej zápisnice.“. 

Poznámka pod čiarou k odkazu 2e znie:
„2e) Napríklad § 11 ods. 1 a 9 zákona Národnej rady Slovenskej republiky č. 278/1993 Z. z. o správe majetku štátu v znení neskorších predpisov, § 1 ods. 2 a § 6 až 35 zákona          č. 747/2004 Z. z. o dohľade nad finančným trhom a o zmene a doplnení niektorých zákonov    v znení neskorších predpisov.“.

9.	V § 39 ods. 2 písm. b) sa slová „podľa § 3 ods. 1 písm. a) a b)“ nahrádzajú slovami „podľa § 3 ods. 1 písm. a) až d)“.

10.	V § 40 odsek 3 znie:
	„(3) Ak tento zákon neustanovuje inak, notár sa zbaví zodpovednosti podľa odseku 1, ak preukáže, že škode nemohol zabrániť ani pri vynaložení všetkého úsilia, ktoré od neho objektívne možno požadovať.“.

11.	§ 40 sa dopĺňa odsekom 4, ktorý znie:
„(4) Notár sa zbaví zodpovednosti podľa odseku 1, ak preukáže, že poškodená osoba vedela o skutočnosti, ktorá bola príčinou vzniku škody.“.

12.	§ 47 znie:
„§ 47
Notárska zápisnica musí obsahovať
a) miesto, deň, mesiac a rok spísania notárskej zápisnice,
b) meno, priezvisko a sídlo notára,
c) meno, priezvisko, rodné číslo, dátum narodenia a trvalé bydlisko účastníkov, ich zástupcov, svedkov, dôverníkov a tlmočníkov,
d) vyhlásenie účastníkov, že sú spôsobilí na právne úkony,
e) údaj o tom, ako bola preukázaná totožnosť účastníkov a svedkov, najmä druh a číslo platného preukazu totožnosti účastníka,
f) ak je účastníkom právnická osoba, údaj o tom, ako bola preukázaná jej existencia                  a oprávnenie v jej mene konať,
g ) obsah právneho úkonu,
h) údaj o tom, že zápisnica bola po prečítaní účastníkmi schválená,
i) podpisy účastníkov alebo ich zástupcov, a ak boli prizvaní, tiež svedkov, dôverníkov            a tlmočníkov; ak podpisuje notársku zápisnicu za právnickú osobu ako účastníka fyzická osoba oprávnená v jej mene konať, pripojí iba svoj podpis,
j) odtlačok úradnej pečiatky notára a jeho podpis.“.

13.	V § 48 sa za odsek 1 vkladá nový odsek 2, ktorý znie:
„(2) Ak notár vyhotovuje notársku zápisnicu a napriek postupu podľa odseku 1 nemá istotu o totožnosti účastníkov úkonu, vykoná ďalšie zisťovanie, najmä vyzve osoby a ich zástupcov, aby doložili listiny z evidencie dokladov totožnosti, požiada o vyjadrenie príslušnú obec, vykoná zisťovanie na základe iných listinných dôkazov. Ak sa notárovi nepodarí zistiť skutočnú totožnosť účastníkov a vyhotovenie notárskej zápisnice neodmietne, nemôže sa zbaviť zodpovednosti za škodu spôsobenú zneužitím totožnosti účastníkov.“.

Doterajší odsek 2 sa označuje ako odsek 3.

14.	V § 58 sa za odsek 1 vkladá nový odsek 2, ktorý znie:
„(2) Ak ide o legalizáciu na listine o prevode nehnuteľnosti a pritom notár nevyhotovuje o tomto prevode notársku zápisnicu, listinu, ktorej sa týkala legalizácia, uloží notár do notárskeho centrálneho registra listín. Na postup pri zisťovaní totožnosti a na jeho zodpovednosť sa vzťahuje § 48 ods. 2 rovnako.“.

Doterajšie odseky 2 až 5 sa označujú ako odseky 3 až 6.

15.	V § 58 ods. 3 písm. c) sa na konci pripájajú tieto slová: „najmä druh a číslo platného dokladu totožnosti účastníka“. 

16.	V § 73k ods. 1 sa za slovo „obsahuje“ vkladajú slová „súdne listiny, ak tak ustanovuje osobitný zákon,“.

17.	§ 92 znie: 
„§ 92
 
	Návrh na začatie disciplinárneho konania môže podať minister, predseda krajského súdu a prezident komory (ďalej len "navrhovateľ) do jedného roka odo dňa, kedy sa dozvedel o disciplinárnom previnení, najneskôr do troch rokov odo dňa, kedy k nemu došlo. Notár si môže v disciplinárnom konaní zvoliť obhajcu.“.

18.	V § 93 sa za odsek 1 vkladá nový odsek 2, ktorý znie:
„(2) Rozhodnutie o disciplinárnom opatrení odošle disciplinárna komisia v lehote 30 dní odo dňa vydania rozhodnutia.“.

Doterajšie odseky 2 a 3 sa označujú ako odseky 3 a 4.

19.	V § 95 sa za odsek 1 vkladá nový odsek 2, ktorý znie:
„(2) Notár je povinný informovať osobu, ktorej poskytuje právnu službu o jeho odmene ešte pred začatím úkonu právnej služby, inak mu odmena nepatrí. To neplatí,               ak je potrebné úkon právnej služby vykonať bezodkladne.“. 

Doterajšie odseky 2 a 3 sa označujú ako odseky 3 a 4.
20.	Za § 100b sa vkladá § 100c, ktorý vrátane nadpisu znie:
„§ 100c
Prechodné ustanovenie k úpravám účinným od 1. septembra 2009
Na notárske zápisnice vyhotovené do 31. augusta 2009 sa vzťahujú ustanovenia zákona v znení účinnom do 31. augusta 2009.“.

Čl. II

	Zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z., zákona č. 327/2005 Z. z., zákona č. 331/2007 Z. z. a zákona           č. 297/2008 Z. z. sa mení a dopĺňa takto:

1.	Za § 1 sa vkladajú § 1a a 1b, ktoré vrátane nadpisu znejú:
„Autorizácia zmlúv o prevode nehnuteľnosti 

§ 1a

(1) Autorizáciou zmluvy je spísanie zmluvy o prevode nehnuteľnosti, zistenie totožnosti účastníkov tejto zmluvy a ich zástupcov, posúdenie, či zmluva neodporuje zákonu, neobchádza zákon, neprieči sa dobrým mravom a posúdenie, či uzavretím zmluvy nedôjde ku skutočnosti zakladajúcej vznik škody.
    (2) Autorizáciu zmluvy podľa odseku 1 advokát potvrdí v doložke o autorizácii, ktorá obsahuje
a) vyhlásenie advokáta, že pri spisovaní zmluvy postupoval podľa odseku 1,
b) údaj o počte listov, ktoré zmluva obsahuje,
c) miesto a dátum vydania doložky o autorizácii,
d) meno, priezvisko a podpis advokáta,
e) odtlačok pečiatky advokáta, v ktorej je uvedená adresa advokátskej kancelárie a číslo zápisu v zozname advokátov Slovenskej advokátskej komory.
           (3) Vzor doložky o autorizácii je uvedený v prílohe č. 3.
(4) Ak ide o zmluvu o prevode nehnuteľnosti za odplatu, advokát upozorní účastníkov zmluvy na platobné podmienky kúpnej ceny dohodnuté v zmluve a v zmluve uvedie vyhlásenie účastníkov zmluvy o oboznámení sa s týmito podmienkami. Advokát je povinný oznámiť účastníkovi zmluvy o prevode nehnuteľnosti výšku poistného krytia a poisťovňu,      v ktorej je poistený pre prípad škody v súvislosti s autorizáciou zmluvy o prevode nehnuteľnosti. 

§ 1b

(1) Ak advokát nepozná účastníkov, ich zástupcov, títo musia preukázať svoju totožnosť platným dokladom totožnosti alebo ich totožnosť musí byť potvrdená dvoma svedkami totožnosti.
(2) Ak advokát napriek postupu podľa odseku 1 nemá istotu o totožnosti osôb, vykoná ďalšie zisťovanie, najmä vyzve osoby a ich zástupcov, aby doložili listiny z evidencie dokladov totožnosti, zistí totožnosť prostredníctvom ďalších svedkov, o ktorých totožnosti nemá žiadne pochybnosti, požiada o vyjadrenie príslušnú obec, vykoná zisťovanie na základe iných listinných dôkazov. 
(3) Ak sa ani napriek postupu podľa odseku 2 advokátovi nepodarí zistiť skutočnú totožnosť účastníkov a právnu službu neodmietne, nemôže sa zbaviť zodpovednosti za škodu spôsobenú zneužitím totožnosti; to neplatí, ak preukáže, že poškodený účastník zmluvy vedel o skutočnosti, ktorá bola príčinou vzniku škody.
(4) Ak v spojení s autorizáciou požiada účastník zmluvy o prevode nehnuteľnosti         o uskutočnenie podania na správu katastra, advokát na základe písomného plnomocenstva účastníka vyhotoví toto podanie a zabezpečí jeho doručenie správe katastra vrátane príslušných listín o úkone.“.

2.	V § 3 odsek 3 znie:
„(3) Za bezúhonného sa na účely tohto zákona nepovažuje ten, kto bol právoplatne odsúdený za úmyselný trestný čin, a ak ide o obzvlášť závažný zločin, trestný čin zneužívania právomoci verejného činiteľa, trestný čin prijímania úplatku, trestný čin podplácania a trestný čin nepriamej korupcie ani ten, komu bolo odsúdenie za takýto trestný čin zahladené alebo na ktorého sa hľadí, ako keby nebol za takýto trestný čin odsúdený podľa osobitného predpisu.6).“.

3.	V poznámke pod čiarou k odkazu 7 sa citácia „Zákon č. 311/1999 Z. z. o registri trestov v znení neskorších predpisov.“ nahrádza citáciou „Zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov.“.

4.	§ 8 sa dopĺňa odsekom 3, ktorý znie:
„(3) Komora môže na návrh predsedu Revíznej komisie komory pozastaviť výkon advokácie tomu, proti komu bol podaný návrh na začatie disciplinárneho konania, a to až do právoplatného skončenia veci.“.

5.	§ 18 odsek 2 znie:
	„(2) Advokát je povinný pri výkone advokácie postupovať s odbornou starostlivosťou, ktorou sa rozumie, že koná čestne, svedomito, primeraným spôsobom a dôsledne využíva všetky právne prostriedky  a uplatňuje v záujme klienta všetko, čo podľa svojho presvedčenia považuje za prospešné. Pritom dbá na účelnosť a hospodárnosť poskytovaných právnych služieb.“.

6.	§ 18 sa dopĺňa odsekmi 4 a 5, ktoré znejú:
„(4) „Advokát je povinný v priebehu poskytovania právej služby informovať klienta, ktorý je spotrebiteľom právnej služby o výške odmeny za úkon právnej služby ešte pred začatím tohto úkonu, inak mu odmena nepatrí. To neplatí v prípade, ak je potrebné úkon právnej služby vykonať bezodkladne. 
(5) Odmena advokátovi nepatrí za tie úkony, pri ktorých nepostupoval s odbornou starostlivosťou.“.

7.	§ 24 sa dopĺňa odsekom 6, ktorý znie:
„(6) Advokát nemôže požadovať ani prijať odmenu od klienta za právne služby          v konaní pred súdom, ak podľa rozhodnutia súdu nebola priznaná náhrada trov konania klientovi z dôvodu, že služby neboli poskytnuté s odbornou starostlivosťou; v prípade, ak bola z tohto dôvodu rozhodnutím súdu náhrada trov znížená, nemôže advokát požadovať a prijať odmenu od klienta za právne služby v rozsahu takéhoto zníženia. To platí aj v prípade, ak advokát nevykonal úkon potrebný k priznaniu náhrady trov konania.“.

8.	§ 25 znie:
„§ 25
Ak osobitný zákon neustanovuje inak, odmenu advokátovi ustanovenému alebo určenému z úradnej moci uhradí štát14a).“.
Poznámka pod čiarou k odkazu 14a znie:
„14a) Zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. v znení neskorších predpisov.“.

9.	V § 26 odsek 4 znie:
„(4) Ak tento zákon neustanovuje inak, advokát sa zbaví zodpovednosti podľa odseku 1, ak preukáže, že škode nemohol zabrániť ani pri vynaložení všetkého úsilia, ktoré možno od neho žiadať.“.

10.	V § 71 sa odsek 2, dopĺňa písmenom k), ktoré znie: „k) vydáva záväzné potvrdenie      o forme výkonu advokácie podľa § 12 tohto zákona a o skutočnosti či advokát je samostatne zárobkovo činnou osobou podľa osobitného predpisu.“.

11.	Za § 82 sa vkladá § 82a, ktorý vrátane nadpisu znie:
„§ 82a
Prechodné ustanovenie k úpravám účinným od 1. septembra 2009
Na zmluvy o prevode nehnuteľností spísané advokátom do 31. augusta 2009 sa vzťahujú ustanovenia zákona v znení účinnom do 31. augusta 2009.“.

12.	V § 87 ods. 2 prvá veta znie: „Komora vedie zoznam advokátov, ktorých môže Centrum právnej pomoci23) určiť alebo súd ustanoviť na poskytovanie právnej pomoci podľa osobitného predpisu.“.

13.	Za prílohu č. 2 sa vkladá príloha č. 3, ktorá vrátane nadpisu znie:

„Príloha č. 3
k zákonu č. 586/2003 Z. z.

VZOR DOLOŽKY O AUTORIZÁCII

doložka o autorizácii	
a)	vyhlásenie advokáta, že zmluvu autorizoval podľa § 1a ods. 1 zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (Živnostenský zákon) v znení neskorších predpisov v znení zákona č. ..../2008 Z. z.	
b)	údaj o počte listov zmluvy	
c)	miesto a dátum autorizácie zmluvy	
d)	meno, priezvisko a podpis autorizujúceho advokáta	
e)	odtlačok pečiatky advokáta, v ktorej je uvedené meno advokáta,  adresa advokátskej kancelárie a číslo zápisu 
v zozname advokátov Slovenskej advokátskej komory.“.	

Čl. III

Zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení zákona Národnej rady Slovenskej republiky č. 222/1996 Z. z., zákona č. 255/2001 Z. z., zákona č. 419/2002,  zákona č. 173/2004 Z. z., zákona č. 568/2007 Z. z., zákona č. 669/2007 Z. z. a zákona č. 384/2008 Z. z. sa mení a dopĺňa takto:

1.	V § 1 ods. 1 sa vypúšťajú slová „práve zodpovedajúcom vecnému bremenu a“ a slová „a o iných právach a povinnostiach z vecného bremena, ak boli zriadené ako vecné práva       k nehnuteľnostiam,“.     

2.	V § 7 písm. b) sa za slová „parcelné čísla,“ vkladajú slová: „údaje o parcelách registra „C“ evidovaných na katastrálnej mape, údaje o parcelách registra „E“ evidovaných na mape určeného operátu,“.

3.	V § 8 ods. 1 sa za prvú vetu vkladá nová druhá veta, ktorá znie: „Katastrálny operát sa vedie v listinnej podobe alebo v elektronickej podobe.“.

4.	V § 8 ods. 1 písm. b) sa za bod 1 vkladá nový bod 2, ktorý znie: 
„2.  Vybrané údaje o nehnuteľnostiach, údaje o vlastníkoch  alebo iných oprávnených  osobách a  iné údaje, ktoré  sa zapisujú do listu vlastníctva. List vlastníctva obsahuje číslo listu vlastníctva, názov okresu, názov obce a názov katastrálneho územia a skladá sa
z časti "A - majetková podstata", ktorá obsahuje všetky nehnuteľnosti, ktoré sú predmetom práv k nehnuteľnostiam (majetkové teleso), a údaje o nich, a to výmeru, druh pozemku, kód spôsobu využívania pozemku, príslušnosť k zastavanému územiu obce a iné údaje obsahujúce bližšie vysvetlenia časti A, 
z časti "B - vlastník alebo iná oprávnená osoba", ktorá obsahuje meno, priezvisko, rodné priezvisko alebo názov vlastníka nehnuteľnosti alebo inej oprávnenej osoby, dátum narodenia, rodné číslo alebo identifikačné číslo organizácie, spoluvlastnícky podiel, titul nadobudnutia podľa verejnej listiny alebo inej listiny, miesto trvalého pobytu alebo sídlo, iné údaje obsahujúce bližšie vysvetlenia časti B, byty a nebytové priestory, nájomné práva k pozemkom, poznámky o skutočnostiach súvisiacich            s nehnuteľnosťami alebo s právami k nehnuteľnostiam,
z časti "C- ťarcha", ktorá obsahuje vecné bremeno (obsah vecného bremena, označenie oprávneného z vecného bremena vrátane zápisu vecného bremena v liste vlastníctva oprávneného), záložné práva (označenie záložného veriteľa), predkupné práva, ak majú mať účinky vecných práv (označenie oprávneného z predkupného práva), iné práva, ak boli dohodnuté ako vecné práva, a iné údaje obsahujúce bližšie vysvetlenia časti C; v časti  C sa  výška dlhu neuvádza,“.

5.	V § 8 ods. 1 sa vypúšťa písmeno f).

6.	V § 12 písm. b) sa slová „správy katastra“ nahrádzajú slovami „ katastrálne  úrady“.

7.	V § 12 písm. c) sa slová „správ katastra“ nahrádzajú slovami „katastrálnych úradov“.

8.	V § 13 sa za odsek 1 vkladá nový odsek 2, ktorý znie: 
„(2) Katastrálnej inšpekcii podliehajú fyzické osoby a právnické osoby vykonávajúce geodetické činnosti a kartografické činnosti, ktorých výsledky sa preberajú do katastra alebo pri výkone ktorých sa využívajú údaje katastra, a to najmä geometrické plány, vytyčovanie hraníc pozemkov, zriaďovanie a aktualizácia geodetických bodov, meranie a zobrazovanie predmetov, ktoré sa preberajú do základných štátnych mapových diel.“. 

Doterajší odsek 2 sa označuje ako odsek 3.  

9.	§ 14 vrátane nadpisu znie: 

„§ 14
Pôsobnosť katastrálnej inšpekcie
	
„(1) Katastrálny inšpektor pri zabezpečovaní úloh v oblasti  katastra
a) kontroluje úroveň spravovania katastra a súvisiacich činností, 
b) schvaľuje projekty úloh vecného plánu a vyjadruje sa k objektívnosti správ týkajúcich sa hodnotenia činností, ktoré patria do jeho vecnej pôsobnosti,
c) ukladá kontrolovaným subjektom prijať opatrenia na odstránenie zistených nedostatkov a kontroluje ich splnenie v určenej lehote,
d) ukladá kontrolovaným subjektom odstrániť zistené nedostatky v priebehu kontroly alebo v určenej lehote, ak ide o drobné a formálne nedostatky, ktoré nevyžadujú prijatie osobitných opatrení.
 
(2) Katastrálny inšpektor pri kontrole fyzických osôb a právnických osôb kontroluje 
a) dodržiavanie všeobecne záväzných právnych predpisov, administratívnych opatrení a technických noriem v oblasti geodézie, kartografie a katastra,
b) výsledky meračských prác a ich premietnutie v súbore geodetických informácií.“.

10.	V § 16a ods. 1 sa na konci pripája táto veta: „Katastrálny úrad je služobným úradom štátnych zamestnancov, ktorí vykonávajú štátnu službu v katastrálnom úrade a na správach katastra a je zamestnávateľom zamestnancov, ktorí vykonávajú práce vo verejnom záujme v katastrálnom úrade a na správach katastra.“.

11.	V § 22 odseky 3 a 4 znejú:
„(3) Ak sa zápis práv k nehnuteľnostiam vkladom týka nehnuteľností nachádzajúcich sa vo viacerých územných obvodoch správ katastra, je príslušná konať o celom návrhu ktorákoľvek z príslušných správ katastra. Správa katastra, ktorá o návrhu koná, bezodkladne upovedomí o začatí konania dotknutú správu katastra. Správa katastra, ktorá o povolení vkladu rozhodla, jedno vyhotovenie zmluvy s vyznačením rozhodnutia o povolení vkladu zašle dotknutej správe katastra.“.  
(4) Katastrálne konanie možno vykonať aj elektronicky.“

Doterajší odsek  4 sa označuje ako odsek 5.

12.	§ 23 znie :
„§ 23
	
(1) Náležitosti elektronického podania sú rovnaké ako pri písomnom podaní. Pri elektronickom podaní sa podáva jeden rovnopis návrhu a jeden rovnopis príloh.
(2) Ak sa v písomnom podaní vyžaduje osvedčený podpis, v elektronickom podaní mu zodpovedá zaručený elektronický podpis. 
(3) Pri elektronickom podaní musia byť všetky prílohy  podané v elektronickej podobe  a opatrené zaručeným elektronickým podpisom a časovou pečiatkou.“.

13.	V § 26 ods. 1 sa slová „správy katastra“ nahrádzajú slovami „katastrálneho úradu“.

14.	§ 27 vrátane nadpisu znie:
„§ 27
Oznamovacia povinnosť

       Úrad, katastrálne úrady a správy katastra oznamujú príslušným štátnym orgánom skutočnosť nasvedčujúcu, že došlo k porušeniu všeobecne záväzného právneho predpisu, o ktorej sa dozvedeli pri výkone štátnej správy.“.

15.	V § 30 odseky 3 až 6 znejú:                               
„(3) Pred podaním návrhu na vklad môžu účastníci konania alebo oprávnená osoba podľa osobitného predpisu podať oznámenie o zamýšľanom návrhu na vklad v elektronickej podobe tlačiva, ktoré sa zverejní na internetovej stránke úradu. Oznámenie sa zašle elektronicky na príslušnú správu katastra. Ak do 90 dní od doručenia oznámenia účastník konania nepodá návrh na vklad, oznámenie správa katastra vymaže z evidencie.   
(4) Návrh na vklad sa podáva písomne a obsahuje
a)	meno, priezvisko a miesto trvalého pobytu, ak ide o účastníka konania fyzickú osobu; obchodné meno, názov a sídlo, ak ide o účastníka konania právnickú osobu,
b)	označenie správy katastra, ktorej je návrh adresovaný,
c)	označenie právneho úkonu, na základe ktorého má vzniknúť, zmeniť sa alebo zaniknúť právo k nehnuteľnosti; ak sú predmetom návrhu na vklad právne vzťahy                    z viacerých právnych úkonov, označia sa všetky právne úkony.
(5) Prílohou k návrhu na vklad je zmluva, na ktorej základe má byť zapísané právo      k nehnuteľnosti do katastra, v dvoch vyhotoveniach. Ďalšími prílohami sú:  
a)	verejná listina alebo iná listina, ktorá potvrdzuje právo k nehnuteľnosti, ak toto právo k nehnuteľnosti nie je vpísané na liste vlastníctva, 
b)	identifikácia parciel, ak vlastnícke právo k nehnuteľnosti nie je vpísané na liste vlastníctva, 
c)	geometrický plán, ak sa pozemok rozdeľuje alebo zlučuje alebo pri zriadení vecného bremena k pozemku, 
d)	dohoda o splnomocnení, ak je účastník konania zastúpený splnomocnencom; podpis splnomocniteľa musí byť osvedčený, ak sa osvedčenie podpisu vyžaduje podľa § 42 ods. 3,
e)	oznámenie podľa odseku 3 v listinnej podobe.
(6) Správa katastra na návrhu na vklad vyznačí dátum, hodinu a minútu doručenia návrhu na vklad.“.

Poznámky pod čiarou k odkazom 10, 10a a 10aa sa vypúšťajú.

16.	§ 31 znie: 
„§ 31
	
(1) Správa katastra preskúma zmluvu z hľadiska, či obsahuje podstatné náležitosti zmluvy, či je úkon urobený v predpísanej forme, či je prevodca oprávnený nakladať                 s nehnuteľnosťou, či sú prejavy vôle dostatočne určité a zrozumiteľné, či zmluvná voľnosť, alebo právo nakladať s nehnuteľnosťou nie sú obmedzené, či zmluva neodporuje zákonu, či zákon neobchádza a či sa neprieči dobrým mravom. Pri rozhodovaní o vklade prihliada správa katastra aj na skutkové a právne skutočnosti,10b) ktoré by mohli mať vplyv na povolenie vkladu.
(2) Ak ide o zmluvu o prevode nehnuteľnosti, ktorá bola vyhotovená vo forme notárskej zápisnice alebo autorizovaná advokátom, správa katastra posudzuje zmluvu iba        z pohľadu, či je súladná s katastrálnym operátom a či sú splnené procesné podmienky pre povolenie vkladu.
(3)  Ak pri uzatváraní zmluvy o prevode nehnuteľnosti zastupuje účastníka zástupca na základe plnomocenstva, plnomocenstvo musí byť vyhotovené vo forme notárskej zápisnice; to neplatí, ak splnomocniteľ podpisuje plnomocenstvo v zahraničí.
(4) Ak sú podmienky na vklad splnené, správa katastra vklad povolí; inak návrh zamietne. 
           (5)   Rozhodnutie, ktorým sa vklad povoľuje obsahuje :
a)	označenie správy katastra, ktorá o vklade rozhodla,
b)	číslo vkladu,
c)	označenie účastníkov konania,
d)	označenie právneho úkonu a nehnuteľností, ktorých sa právny úkon týka, 
e)	deň, kedy správa katastra o vklade rozhodla, 
f)	deň, kedy nastali právne účinky vkladu.
g)	meno, priezvisko a podpis osoby, ktorá vklad povolila
h)	odtlačok  okrúhlej  pečiatky správy katastra.“
(6) Rozhodnutie o povolení vkladu nadobúda právoplatnosť dňom vydania rozhodnutia. Proti rozhodnutiu, ktorým sa vklad povoľuje, nemožno podať odvolanie, návrh na obnovu konania a ani ho nemožno preskúmať mimo odvolacieho konania. 
(7) Rovnopis rozhodnutia o povolení vkladu správa katastra doručí všetkým účastníkom konania.
(8) Správa katastra doručí rozhodnutie o zamietnutí vkladu všetkým účastníkom konania. Proti tomuto rozhodnutiu možno podať odvolanie. Odvolanie sa podáva na správe katastra, ktorá rozhodnutie vydala, v lehote 30 dní odo dňa jeho doručenia. Ak správa katastra podanému odvolaniu nevyhovie v celom rozsahu, o odvolaní rozhodne súd.

17.	§ 31a sa dopĺňa písmenom f), ktoré znie: „f)  právo nakladať s nehnuteľnosťou je obmedzené podľa osobitného predpisu.10)“.   

Poznámka pod čiarou k odkazu 10 znie:
„10) Napr. § 50, 425 zákona č. 301/2005 Z. z. Trestný poriadok v znení neskorších predpisov.“.  

18.	§ 31b sa dopĺňa písmenom g), ktoré znie: „g)  vo veci koná iná príslušná správa katastra.“. 

Doterajšie body 17 až 19 sa označuje ako body 19 až 21.

19.	V § 32 odsek 2 znie:
„(2) Ak zmluva o prevode nehnuteľnosti bola vyhotovená vo forme notárskej zápisnice, alebo bola autorizovaná advokátom, nie je v rozpore s katastrálnym operátom a sú splnené procesné podmienky pre povolenie vkladu, správa katastra rozhodne o návrhu na povolenie vkladu do 20 dní.“.

20.	V § 33 sa vypúšťa odsek 3.

21.	Za § 33 sa vkladá nový § 33a, ktorý znie: 

„§ 33a

        (1) Overovanie spôsobilosti rozhodovať o návrhu na vklad vykonáva komisia na overovanie spôsobilosti rozhodovať o návrhu na vklad (ďalej len „komisia na overovanie“).
        (2) Predsedu, podpredsedu a ďalších členov komisie na overovanie vymenúva predseda úradu zo zamestnancov úradu, zo zamestnancov katastrálnych úradov a z ďalších odborníkov z vysokých škôl, vedeckých inštitúcií, stavovských organizácií a štátnych orgánov. 
       (3) Po úspešnom vykonaní skúšky pred komisiou na overovanie vydá predseda úradu na návrh komisie na overovanie zamestnancovi katastrálneho úradu oprávnenie na spôsobilosť rozhodovať o návrhu na vklad.
        (4) Komisia na overovanie odporučí na návrh katastrálneho inšpektora, katastrálneho úradu alebo príslušnej správy katastra predsedovi úradu odobrať oprávnenie na spôsobilosť rozhodovať o návrhu na vklad zamestnancovi, ktorý obzvlášť hrubým spôsobom porušil všeobecne záväzné právne predpisy upravujúce práva k nehnuteľnostiam, alebo zamestnancovi, ktorý úmyselne porušil všeobecne záväzné právne predpisy.
        (5) Podrobnosti o spôsobe, organizácii, ako aj o priebehu skúšky upraví skúšobný poriadok, ktorý vydá predseda úradu.“.

22.	§ 35 sa dopĺňa odsekom 3, ktorý znie: 
      „(3)  Pred doručením verejnej listiny alebo inej listiny na zápis záznamom podľa odsekov 1 a 2 možno podať oznámenie v elektronickej podobe tlačiva, ktoré sa zverejní na internetovej stránke úradu. Oznámenie sa zašle elektronicky na príslušnú správu katastra.“.   

23.	V § 36a sa vypúšťajú slová za bodkočiarkou.

Poznámka pod čiarou k odkazu 10f sa vypúšťa.

24.	§ 37 znie:
„§ 37

Správa katastra oznámi zaslaním listu vlastníctva tým osobám, ktorých právo               k nehnuteľnosti bolo zápisom dotknuté, že vykonala zápis do katastra záznamom, a to do 15 dní odo dňa  zápisu práva do katastra.“.  

25.	V § 42 ods. 2 písmeno c) znie:
„c) nehnuteľnosti podľa katastrálneho územia, pozemku podľa parcelného čísla evidovaného v súbore popisných informácií, druhu pozemku, súpisného čísla stavby                a parcelného čísla pozemku, na ktorom je stavba postavená, čísla bytu alebo nebytového priestoru, čísla poschodia, čísla vchodu a spoluvlastníckeho podielu na spoločných častiach      a spoločných zariadeniach domu a na pozemku, súpisného čísla stavby a parcelného čísla pozemku, na ktorom je dom postavený; ak je nehnuteľnosť v spoluvlastníctve viacerých vlastníkov tak sa uvádza i podiel vyjadrený zlomkom k celku.“.

26.	V § 42 ods. 3 sa na konci pripájajú tieto slová: „alebo ak ide o zmluvu o prevode nehnuteľnosti vyhotovenú vo forme notárskej zápisnice alebo autorizovanú advokátom.“.

27.	§ 42 sa dopĺňa odsekmi 5 a 6, ktoré znejú:
      „(5) Ak zmluva obsahuje chyby v písaní alebo počítaní alebo iné zrejmé nesprávnosti po podaní návrhu na vklad, vykoná sa jej oprava doložkou pod skončeným textom, ak s tým účastníci súhlasia. V doložke sa uvedie nesprávnosť, správne znenie s vyznačením dátumu vykonania opravy, podpisy účastníkov zmluvy, ako aj podpis konajúceho zamestnanca           a odtlačok  okrúhlej pečiatky.  
       (6) Ak verejná listina alebo iná listina obsahuje chyby v písaní alebo počítaní alebo iné zrejmé nesprávnosti, alebo  ak neobsahuje náležitosti podľa odsekov 1 až 3, správa katastra ju vráti vyhotoviteľovi alebo tomu, kto podal návrh na záznam, a určí lehotu na vykonanie opravy.“.

28.	V § 44 ods. 1 sa na konci pripájajú tieto slová: „alebo právoplatným rozhodnutím, ktorým  sa nevyhovuje protestu prokurátora“.

29.	§ 45 sa vypúšťa.    

Poznámka pod čiarou k odkazu 13a sa vypúšťa.

30.	V § 46 ods. 4 sa slová „cene rozostavanej stavby“ nahrádzajú slovami „stupni rozostavanosti“.

31.	V § 46 odsek 7 znie:
„(7) Pri zápise údajov o práve k novej stavbe uvedenej v § 6 ods. 1 písm. c) v druhom a štvrtom bode sa ako vlastník zapíše osoba uvedená v kolaudačnom rozhodnutí,16) ak sa nepreukáže niečo iné.“.

32.	§ 46 sa dopĺňa odsekom 9, ktorý znie:
           „(9) Pri výmaze údajov o stavbe, ktorá zanikla, sa predkladá rozhodnutie o zrušení súpisného čísla. Pri výmaze údajov o stavbe, ktorej nebolo pridelené súpisné číslo, sa predkladá právoplatné rozhodnutie o odstránení stavby.“.

33.	§ 47 sa vypúšťa.

Poznámka pod čiarou k odkazu 18 sa vypúšťa.

34.	V § 57 ods. 1 sa vypúšťajú slová „v spolupráci s obcami“.

35.	§ 58 vrátane nadpisu znie:

„§ 58
Zmena hranice katastrálneho územia

 (1)  Za zmenu hranice katastrálneho územia sa považuje zmena hranice katastrálneho územia, ktorá nie je totožná s hranicou obce, a to  
a)	zlúčenie dvoch alebo viacerých katastrálnych území, ktoré sú súčasťou jednej obce,
b)	rozdelenie doterajšieho katastrálneho územia na dve alebo viac katastrálnych území v tej istej obci,
c)	oddelenie časti jedného katastrálneho územia a jeho pričlenenie do iného katastrálneho územia v tej istej obci.
 (2)  O zmene hranice katastrálneho územia, ktorá je súčasne hranicou obce, rozhodne  správa katastra v súlade so zmenou hranice obce.
(3)    Na vykonanie zmeny podľa odseku 1 písm. a) a b) je potrebný súhlas úradu.
(4)   O zmene hranice katastrálneho územia rozhodne správa katastra v katastrálnom  konaní z vlastného podnetu alebo na návrh dotknutej obce alebo na návrh dotknutej časti obce.
(5)   Navrhovateľ pripojí k návrhu
a)	popis doterajšieho priebehu hranice katastrálneho územia zo súboru popisných informácií, ktorého prílohou je náčrt doterajšieho priebehu hranice katastrálneho územia,
b)	popis navrhovaného priebehu hranice  katastrálneho územia, ktorého prílohou je náčrt navrhovaného priebehu hranice katastrálneho územia,
c)	kópiu katastrálnej mapy, kópiu mapy určeného operátu a výkaz výmer dotknutých pozemkov, ak sa nevykonalo meranie,
d)	geometrický plán, ak bolo potrebné vykonať meranie,
e)	celkový výkaz výmery katastrálnych území pred zmenou a po zmene,
f)	zoznam dotknutých parciel s uvedením názvov katastrálnych území a čísel listov vlastníctva,
g)	stanovisko dotknutej obce,
h)	stanovisko dotknutých častí obce,
i)	súhlas úradu, ak je potrebný. 
(6) Na základe návrhu vyhlási správa katastra začatie katastrálneho konania o zmenu hranice katastrálneho územia.
(7) Na konanie o zmene hranice katastrálneho územia sa nevzťahuje všeobecný predpis o správnom konaní.7) 
(8)  Správa katastra zasiela rozhodnutie o zmene hranice katastrálneho územia
a)	obci,
b)	vyššiemu územnému celku,
c)	obvodnému úradu,
d)	okresnému súdu,
e)	orgánu štatistiky,
f)	úradu.
(9) Správa katastra oznámi rozhodnutie o zmene hranice katastrálneho územia v obci verejnou vyhláškou.“. 

36.	§ 63 a 64 vrátane nadpisov znejú:

„§ 63
Konanie o námietkach

     (1) Po vyhotovení nového súboru geodetických informácií a nového súboru popisných informácií novým mapovaním (ďalej len „obnovený katastrálny operát“) správa katastra zverejní obnovený katastrálny operát na nahliadnutie prostredníctvom  obce s poučením o možnosti podať námietky. V súbore popisných informácií o fyzickej osobe sa zverejňujú osobné údaje v rozsahu meno, priezvisko, rodné priezvisko, dátum narodenia a miesto trvalého pobytu. O možnosti nahliadnuť do obnoveného katastrálneho operátu obec písomne upovedomí vlastníkov, ktorí nie sú obyvateľmi obce.
    (2) Vlastník alebo iná oprávnená osoba môže do 30 dní od zverejnenia obnoveného katastrálneho operátu podľa odseku 1 podať námietky proti chybám v obnovenom katastrálnom operáte. O námietkach rozhodne správa katastra do 60 dní odo dňa podania námietky.
    (3) Pri obnove katastrálneho operátu alebo jeho časti vyhotovením duplikátu platného stavu sa konanie o námietkach neuskutočňuje.

§ 64
Vyhlásenie platnosti obnoveného katastrálneho operátu

  (1) Správa katastra na základe oznámenia zhotoviteľa najviac 90 dní pred vyhlásením platnosti obnoveného katastrálneho operátu nevykonáva zápisy vlastníckych   a iných práv do katastra k pozemkom, ktoré sú predmetom konania o obnove katastrálneho operátu, okrem zápisu záložného práva a vecného bremena k týmto pozemkom. 
  (2) Správa katastra vyhlási platnosť obnoveného katastrálneho operátu vyhotoveného novým mapovaním, ak v lehote neboli podané námietky proti chybám v obnovenom katastrálnom operáte alebo ak sa o námietkach rozhodlo a rozhodnutie sa stalo právoplatným. 
 (3) Vyhlásením platnosti obnoveného katastrálneho operátu sa doterajší katastrálny operát stáva neplatným a pre kataster sa začne používať obnovený katastrálny operát. Správa katastra vyznačí neplatnosť katastrálneho operátu vo všetkých jeho častiach.
(4) Správa katastra po vyhlásení platnosti obnoveného katastrálneho operátu zapíše údaje obnoveného katastrálneho operátu do katastra. Následne správa katastra zapíše zmluvy, verejné listiny alebo iné listiny, ktoré boli doručené v lehote  podľa odseku 1.
(5) Platnosť obnoveného katastrálneho operátu alebo jeho časti vyhotovením duplikátu platného stavu sa nevyhlasuje.“.

37.	V § 67a ods. 1, 2 a 6 sa slová „právnická osoba zriadená úradom“ nahrádzajú slovami „správa katastra“.

38.	V § 67b sa vypúšťa odsek 4.    

Doterajšie odseky 5 až 7 sa označujú ako odseky 4 až 6.

39.	V § 67b ods. 4 sa vypúšťajú slová „alebo na obnovu katastrálneho operátu alebo jeho časti skrátenou formou,“.

40.	V § 67b ods. 5 sa vypúšťa čiarka a slová „prípadne skrátenou formou,“.

41.	V § 67d sa vypúšťa odsek 2.

42.	V § 68 ods. 5 sa za slovo „vlastníkom“ vkladá čiarka a slová „ich právnym predchodcom“.

43.	§ 69 vrátane nadpisu znie:
„§ 69
Poskytovanie údajov katastra

    (1) Správa katastra vyhotoví na požiadanie výpis alebo kópiu zo súboru geodetických informácií, výpis alebo kópiu zo súboru popisných informácií, kópiu             z pozemkových kníh  ako aj identifikáciu parcely. Výpis alebo kópia, ako aj identifikácia parcely sú verejné listiny. Výpis alebo kópia z listu vlastníctva vydaná fyzickej osobe, ktorá je vlastníkom, môže na jej žiadosť obsahovať okrem osobných údajov uvedených             v § 68 ods. 2 aj  jej rodné  číslo.
  (2) Údaje zo súboru popisných informácií a zo súboru geodetických informácií môže poskytnúť na požiadanie aj právnická osoba zriadená úradom. Tieto údaje majú informatívny charakter.
 (3) Vyhotovenie výpisu alebo kópie si môže vyžiadať každý od ktorejkoľvek správy katastra. 
 (4) Správa katastra nevyhotoví výpis alebo kópiu z listu vlastníctva k nehnuteľnosti, na ktorej je vyznačená plomba podľa § 44 ods. 1.    
 (5) Katastrálny operát je verejne prístupný aj prostredníctvom prístupového miesta      v internetovej sieti, ktorým je katastrálny portál. Údaje poskytované prostredníctvom katastrálneho portálu sú  bezplatne prístupné a majú informatívny charakter.       (6) Údaje podľa odseku 1 možno poskytnúť aj elektronicky podľa osobitného predpisu,21b) ak  má správa katastra požadované údaje v elektronickej forme. 
 (7) Výpis alebo kópia obsahujú údaje platné v deň ich vydania.“.  

     Poznámka pod čiarou k odkazu 21b znie: 
„21b) § 7 ods. 2 zákona č. 275/2006 Z. z. o informačných systémoch verejnej správy                a o zmene a doplnení niektorých zákonov.“.

44.	V § 70 ods. 2 sa vypúšťa posledná veta.

45.	Za § 79h sa vkladá § 79i, ktorý vrátane nadpisu znie:

„§ 79i
Prechodné ustanovenie k úpravám účinným od 1. septembra 2009

	Na zmluvy o prevode nehnuteľností uzavreté do 31. augusta 2009 sa vzťahujú ustanovenia zákona v znení účinnom do 31. augusta 2009.“.

46.	§ 80 odsek 1 sa dopĺňa písmenom i), ktoré znie: „i) vedení, postupe, spôsobe                 a uskutočňovaní elektronickej formy katastra nehnuteľností a povinností z nich vyplývajúcich.“.

Čl. IV

     Zákon Národnej rady Slovenskej republiky č. 145/1995 Z. z. o správnych poplatkoch v znení zákona Národnej rady Slovenskej republiky č. 123/1996 Z. z., zákona Národnej rady Slovenskej republiky č. 224/1996 Z. z., zákona č. 70/1997 Z. z., zákona č. 1/1998       Z. z,  zákona č. 232/1999 Z. z., zákona č. 3/2000 Z. z., zákona č. 142/2000 Z. z., zákona      č. 211/2000 Z. z., zákona č. 468/2000 Z. z., zákona č. 553/2001 Z. z., zákona č. 118/2002 Z. z., zákona č. 96/2002 Z. z., zákona č. 215/2002 Z. z., zákona č. 237/2002 Z. z., zákona    č. 418/2002 Z. z., zákona č. 457/2002 Z. z., zákona č. 477/2002 Z. z., zákona č. 465/2002 Z. z., zákona č. 480/2002 Z. z., zákona č. 217/2003 Z. z., zákona č. 245/2003 Z. z., zákona č. 469/2003 Z. z., zákona č. 190/2003 Z. z., zákona č. 583/2003 Z. z., zákona č. 5/2004      Z. z., zákona č. 450/2003 Z. z., zákona č. 199/2004 Z. z., zákona č. 204/2004 Z. z., zákona č. 347/2004 Z. z., zákona č. 434/2004 Z. z., zákona č. 382/2004 Z. z., zákona č. 533/2004 Z. z., zákona č. 572/2004 Z. z., zákona č. 541/2004 Z. z., zákona č. 633/2004 Z. z., zákona                 č. 578/2004 Z. z., zákona č. 581/2004 Z. z., zákona č. 653/2004 Z. z., zákona č. 656/2004 Z. z., zákona č. 725/2004 Z. z., zákona č. 5/2005 Z. z., zákona č. 8/2005 Z. z., zákona         č. 15/2005 Z. z., zákona č. 93/2005 Z. z., zákona č. 171/2005 Z. z., zákona č. 308/2005     Z. z., zákona č. 331/2005 Z. z., zákona č. 341/2005 Z. z., zákona č. 342/2005 Z. z., zákona      č. 473/2005 Z. z., zákona č. 491/2005 Z. z., zákona č. 538/2005 Z. z., zákona č. 558/2005 Z. z., zákona č. 572/2005 Z. z., zákona č. 573/2005 Z. z., zákona č. 610/2005 Z. z., zákona č. 14/2006 Z. z., zákona č. 15/2006 Z. z., zákona č. 24/2006 Z. z., zákona č. 117/2006 Z. z., zákona č. 124/2006 Z. z., zákona č. 126/2006 Z. z., zákona č. 224/2006 Z. z., zákona                 č. 342/2006 Z. z., zákona       č. 672/2006 Z. z., zákona č. 693/2006 Z. z., zákona č. 21/2007 Z. z., zákona č. 43/2007 Z. z., zákona č. 95/2007 Z. z., zákona č. 193/2007 Z. z., zákona      č. 220/2007 Z. z., zákona č. 279/2007 Z. z., zákona č. 295/2007 Z. z., zákona č. 309/2007 Z. z., zákona č. 342/2007 Z. z., zákona č. 343/2007 Z. z., zákona č. 344/2007 Z. z., zákona                 č. 355/2007 Z. z., zákona č. 358/2007 Z. z., zákona č. 359/2007 Z. z., zákona č. 460/2007 Z. z., zákona č. 517/2007 Z. z., zákona č. 537/2007 Z. z., zákona č. 548/2007 Z. z., zákona č. 571/2007 Z. z., zákona č. 577/2007 Z. z., zákona č. 647/2007 Z. z., zákona č. 661/2007 Z. z., zákona č. 92/2008 Z. z., zákona č. 112/2008 Z. z., zákona č. 167/2008 Z. z., zákona   č. 214/2008 Z. z., zákona č. 264/2008 Z. z., zákona č. 405/2008 Z. z., zákona č. 408/2008 Z. z., zákona č. 451/2008 Z. z., zákona č. 465/2008 Z. z., zákona č. 495/2008 Z. z., zákona č. 514/2008 Z. z., zákona č. 8/2009 Z. z. sa mení a dopĺňa takto: 

1. V § 4 ods. 2 sa za slovo „súdy,“ vkladá slovo „prokuratúra,“. 

2. V sadzobníku správnych poplatkov v časti I VŠEOBECNÁ SPRÁVA položka 10 znie: 

„Položka 10
a)   Vydanie 
      1.   výpisu z  katastra nehnuteľností, 
      2.   údajov o bonitovaných pôdno-ekologických jednotkách, 
      3. identifikácie parciel (písomnej alebo grafickej), za každých aj začatých 20    identifikovaných parciel, 
      4. kópie z katastrálnej mapy alebo mapy bývalého pozemkového katastra alebo             z pozemkovoknižnej mapy alebo mapy určeného operátu, za každú kópiu formátu   A3, A4, 
      5. kópie originálu listu vlastníctva, kópie pozemkovoknižnej vložky alebo bývalého pozemkového katastra, za každých aj začatých 20 parciel alebo 20 bytov a nebytových priestorov                                                                							                                                                                                        8 eur  

   b) Vydanie druhého a ďalšieho rovnopisu verejných listín uvedených v písmene a)  

                           		                                                                                3 eur	  

    c)  Poskytnutie katastrálneho operátu alebo iného operátu, preukazujúceho vlastnícke právo k nehnuteľnosti na nahliadnutie žiadateľovi s možnosťou vyhotovenia výpisu, náčrtu alebo poskytnutie informácie z katastra nehnuteľností v rámci jedného katastrálneho územia    
                                                                                                                        3 eur 

  d) Poskytnutie informácií zo súboru popisných informácií katastra nehnuteľností a zo    súboru geodetických informácií katastra nehnuteľností na vyhotovenie vytyčovacieho náčrtu v rámci jedného katastrálneho územia                                                                    
  										   16,50 eura  
              
e)	Poskytnutie informácií z katastrálneho operátu na zisťovanie údajov pre likvidáciu    obchodných spoločností, dražby, bankové subjekty, v rámci jedného katastrálneho územia    
                                                						                                                                           6,50 eura 

f)	Overenie štyroch vyhotovení geometrického plánu vrátane poskytnutých informácií

                                                                                                                 26,50 eura 

g)	Overenie ďalších troch vyhotovení geometrického plánu
	                                                                                                             6,50 eura 
Oslobodenie

 1.   Od  poplatkov podľa tejto položky sú oslobodené obce a vyššie územné celky, ak žiadajú o vykonanie týchto spoplatňovaných úkonov na účely usporiadania vlastníckych práv k pozemným komunikáciám a školám, ktoré prešli do ich pôsobnosti podľa osobitných predpisov.

  2. Od poplatkov podľa tejto položky je oslobodená Slovenská správa ciest a Národná diaľničná spoločnosť, a.s., ak žiadajú o vykonanie týchto spoplatňovaných úkonov na      účely usporiadania vlastníckych práv k pozemkom pod pozemnými komunikáciami -diaľnicami a rýchlostnými komunikáciami a cestami prvej triedy.

Poznámky

   1.   Správny orgán nevyberie poplatky podľa písmen a) až c) tejto položky, ak ide           o úkony spojené s vyhlasovaním chránených území a ich ochranných pásiem a                  s realizovaním prieskumu a výskumu osobitne chránených častí prírody a krajiny pre potreby ochrany prírody; s pozemkovými úpravami, s vyhotovením lesných hospodárskych plánov, so zápisom zmeny hraníc zastavaného územia obce podľa schváleného územného plánu. 
   2.   Úkon spoplatňovaný podľa písmena c) tejto položky nezahŕňa poskytnutie súradníc   podrobných bodov. 
   3.   Poskytnutie údajov z katastra nehnuteľností podľa písmena a) zahŕňa aj poskytnutie   údajov pre  nájomné vzťahy podľa  osobitného predpisu.12a)  
   4.   Štátne archívy vyberajú poplatky podľa tejto položky po vykonaní úkonu na základe  ústnej alebo písomnej výzvy. Súčasne sa vyberá poplatok za osvedčenie podľa položky 4   písm. e). 
   5.   Správny orgán nevyberie poplatky podľa tejto položky, ak ide o úkony potrebné na   účely  konania o dedičstve a na účely ochrany národných kultúrnych pamiatok. 
   6.   Ak došlo pri úkonoch spoplatňovaných podľa tejto položky k zrejmým chybám, ktoré  zavinil správny orgán, za opravné úkony sa  správny poplatok už nevyberá. 
   7.  Poplatníkom za úkony podľa položky 10 písm. d), f) a g) je vyhotoviteľ vybraných   geodetických a kartografických  činností.“.

3. V sadzobníku správnych poplatkov v časti I VŠEOBECNÁ SPRÁVA v položke 11 Splnomocnenie sa doterajší text označuje ako bod 1 a dopĺňa sa bodmi 2 a 3, ktoré znejú: 

„2. Správny orgán vyberie poplatok podľa tejto položky vo výške 49,50 eura, ak účastník konania o vklade práva podal oznámenie  podľa § 30 ods. 3 zákona Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych       a iných práv k nehnuteľnostiam (katastrálny zákon) znení neskorších predpisov.   

3. Správny orgán vyberie poplatok podľa tejto položky v sume 33 eur, ak účastník konania  podal návrh na vklad elektronicky.“.  

4. V sadzobníku správnych poplatkov sa v časti III. PÔDOHOSPODÁRSTVO dopĺňa položka 49a, ktorá znie:

„Položka 49a
a) Vydanie osvedčenia o oprávnení na prevádzkovanie verejného skladu podľa § 7 zákona č. 144/1998 Z. z. o skladiskovom záložnom liste, tovarovom záložnom liste a o doplnení niektorých ďalších zákonov  
                                                                                                              6,50 eura 

b) Schválenie obchodných podmienok podľa § 8 zákona č. 144/1998 Z. z. o skladiskovom záložnom liste, tovarovom záložnom liste a o doplnení niektorých ďalších zákonov                                                                                         
									         6,50 eura

c) Registrácia tovarových záložných listov podľa § 25 zákona č. 144/1998 Z. z.                   o skladiskovom záložnom liste, tovarovom záložnom liste a o doplnení niektorých ďalších  zákonov                                                                                                                    
                                                                                                             6,50 eura.“.

Čl. V

Predseda Národnej rady Slovenskej republiky sa splnomocňuje, aby v Zbierke zákonov Slovenskej republiky vyhlásil úplné znenie zákona Národnej rady Slovenskej republiky      č. 162/1995 Z. z. o katastri nehnuteľností a o zápise vlastníckych a iných práv                     k nehnuteľnostiam (katastrálny zákon), ako vyplýva zo zmien a doplnení vykonaných zákonom Národnej rady Slovenskej republiky č. 222/1996 Z. z., zákonom č. 255/2001      Z. z., zákonom  č. 419/2002 Z. z., zákonom č. 173/2004 Z. z., zákonom č. 568/2007 Z. z., zákonom č. 669/2007 Z. z., zákonom č. 384/2008 Z. z. a týmto zákonom.

Čl. VI

	Tento zákon nadobúda účinnosť 1. septembra 2009.